L 253/24 Den Europæiske Unions Tidende 25.9.2013 KOMMISSIONENS GENNEMFØRELSESAFGØRELSE af 23. september 2013 om indrømmelse af undtagelser til Belgien, Grækenland, Spanien, Frankrig, Italien, Polen og Portugal for så vidt angår gennemførelse af Europa-Parlamentets og Rådets forordning (EF) nr. 452/2008 om udarbejdelse og udvikling af statistikker over uddannelse og livslang læring (meddelt under nummer C(2013) 5897) (Kun den franske, den græske, den italienske, den nederlandske, den polske, den portugisiske og den spanske udgave er autentiske) (2013/472/EU) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr. 452/2008 af 23. april 2008 om udarbejdelse og udvik- ling af statistikker over uddannelse og livslang læring (!), særlig artikel 6, stk. 3, og ud fra følgende betragtninger: (1) — Forordning (EF) nr. 452/2008 omfatter udarbejdelse af statistikker inden for tre specifikke områder, der er omhandlet i forordningens artikel 3. (2) I henhold til artikel 6, stk. 3, i forordning (EF) nr. 452/2008 vedtages der begrænsede undtagelser og over- gangsperioder for medlemsstater, hvis det er nødvendigt, begge baseret på objektive grunde. (3) — For at have international sammenlignelighed af uddannel- sesstatistikkerne er det nødvendigt, at medlemsstaterne og EU-institutionerne anvender uddannelsesklassifikatio- ner, der stemmer overens med den reviderede Inter- national Standard Classification of Education ISCED 2011 (i det følgende benævnt »ISCED 2011«), som blev vedtaget af UNESCO-medlemsstaterne på deres 36. gene- ralkonference i november 2011. (4) — Dataindsamling fra administrative og andre kilder om studerendes mobilitet for alle studieforløb bør forbedres for at overvåge fremskridtene og udpege udfordringer samt bidrage til evidensbaseret politikudformning. () EUT L 145 af 4.6.2008, s. 227. (5) —Det fremgår af oplysninger, som Kommissionen har modtaget, at visse medlemsstaters anmodninger om undtagelser skyldes, at der er behov for større tilpas- ninger af nationale statistiske systemer for fuldt ud at opfylde kravene i forordning (EF) nr. 452/2008. (6) — Der bør derfor indrømmes sådanne undtagelser til Belgien, Grækenland, Spanien, Frankrig, Italien, Polen og Portugal. (7) — Foranstaltningerne i denne afgørelse er i overensstem- melse med udtalelse fra Udvalget for det Europæiske Statistiske System — VEDTAGET DENNE AFGØRELSE: Artikel 1 Medlemsstaterne indrømmes herved undtagelser som anført i bilaget. Artikel 2 Denne afgørelse er rettet til Kongeriget Belgien, Den Hellenske Republik, Kongeriget Spanien, Den Franske Republik, Den Itali- enske Republik, Republikken Polen og Den Portugisiske Repub- lik. Udfærdiget i Bruxelles, den 23. september 2013. På Kommissionens vegne Algirdas SEMETA Medlem af Kommissionen